**Motšhelo le bofaladi**

**Maele a Bohlokwa:**Na o hloka go dira kgopelo ya taetšo ya kimollo ya motšhelo go tšwa go motšhelo wa Afrika Borwa go letseno la phenšene le anyuithi goba o nyaka tefela morago ya motšhelo wo o bego o swareletšwe, kgotla mo go hwetša tshedimošo enngwe.

Mofaladi o na le dikamego tša semolao tša go swana; mo go lego maleba, bjale ka moeti yo a tlogang ka go Rephabliki.

Ge eba o na le morwalo wa gago goba o o swere mo go wena o ka tšwa ka go Rephabliki ntle le go dira taodišo go foromo ya TC-01 le TRD1.

Le ge go le bjalo o swanetše go laodiša go foromo ya TC-01 le TRD1, yenngwe le enngwe yeo e amegago, dithoto dife goba dife tšeo di lego mo go wena goba morwalong wa gago tšeo di hlokago go laodišwa diforomong tšeo pelo o tloga lefelong leo le šireleditšwego fao o tšwago ka go Rephabliki.

Ge eba o na le dithoto tše dingwe ntle le morwalo wo o lego go wena, mohlala, thoto ya ka ntlong le dithoto tše dingwe tša ka ntlong, tše dimpsha goba tša kgale o swanetše go dira klerense ya semmušo ya dithoto tšeo. Lebelela ditokumente tša thekgo tše di nyakegago tša bofaladi.

Dinyakwa tša semolao tša klerense ya dithoto tše ke gore:

* O swanetše go ba o ngwadišitšwe bjale ka moišantle le Khasetomo.
* Ge o feditše go ngwadiša o ka klera dithoto ka leina la gago goba wa diriša agente ya go ba le laesense ya Khasetomo ya go klera go go direla legatong la gago.

Go hwetša dintlha tše dingwe tša mabapi le klerense ya moeti, ka kgopelo etela wepsaete go karolo ya baeti.

Go hwetša dintlha tše dingwe ka ga tshepetšo ya ngwadišo ya khasetomo, ka kgopelo latela kgokaganyo ye.

Go hwetša dintlha ka botlalo ka ga tshepetšo ya klerense ya papatšo ya khasetomo le melawana šupetša go tlhahli ka fase goba latela kgokaganyo ye.

Gape lebelela diphoustara tša Khasetomo ya SARS le maswao mafelong ao o tšwago ka Afrika Borwa go hwetša tshedimošo enngwe. Go se obamele melao ya khasetomo le motšhelophahlogae ke tlolo ya molao wa Afrika Borwa gomme o ka otlwa go ya ka molao.

Bjale, ge eba ga o na tiišetšo o ka botšiša moofisiri yo a lego mošomong go hwetša thušo.

Sepela gabotse!

O tla dula o amogetšwe ka mehla mo nageng ya rena ya go ratega ya Afrika Borwa.